Tshingis-khaani seadustekogu - Jassa - pani asjad seaduslikult täpselt paika. Pärast linna vallutamist oli sõjameestel õigus kolm päeva linna rüüstada. Aga kui kolm päeva täis sai,  pidid kõik trummi- või pasunasignaali peale oma lipu - buntshuki - alla rivvi ruttama. Kes ei tulnud, sellel murti selgroog ja ta jäeti huntide-rebaste söögiks.    Sõjamehe kogutud röövsaagist tuli tal ära anda 1/5 osa mongolite pealinna Karokorumi saatmiseks. Kingituseks suurele khaanide khaanile endale! Teine 20% tuli anda sõjakäigu ülemjuhatajale. Kes püüdis vähem anda või sohki teha, sellel murti selgroog! Ning allesjäänud 60%-st tuli teha veel kingitusi oma otsestele ülemustele, kümnikule ja  sotnikule. Need omakorda tegid annetusi oma ülematele, tuhatkonnaülematele ning tumeni (10 tuhande mehe) ülematele.    Mongolid vallutasid nii Põhja- kui Kesk-Hiina riike mille sõjaväed olid igalühel suuremad kui Euroopa omad ja kelle sõjaväed olid reeglina suuremad kui mongolite omad. Mongolid vallutasid ühe Horezmi suurima linna kui nende arv oli linnasolijatest väiksem. Sübedei arvele (koos Dzhebee-Noyoniga) tuleb panna maailma sõja-ajaloo edukamaid kampaaniaid. Sübedei ja Dzhebee, ratsutasid  ainult väeti 20,000 mehega Kesk-Aasiast mööda Kaspia Merd, vene steppideni kuni Ida-Euroopani, ning hävitasid enda teel kõik vastaste sõjaväed. Sellist saavutust pole vast eriti kellegil tänapäevani vastu panna.      Ei usu, et kreeklaste faalanks või isegi roomlased sõdisid nii palju järjest ilma tõsiste kaotusteta. Roomlastel võttis üle poole aastatuhande, et allutada palju kordi väiksem ala kui mongolitel poole sajandiga, mida veel enam öelda nende võrdluseks. Ja roomlastel polnud ka ratsavägi nii hinnas ja ilma selleta võid juba kohe relvad maha visata, sest mida sa jalaväega ratsanike vastu teed, kes sulle kunagi võimalustki ei anna mõõka tõsta.    Euroopa sõjaväed toetusid  raske-ratsaväelastele - rüütlitele. Ka jalaväele ning vibulaskjatele. Mis oli nende halvad küljed kui nad mongolitega kokku oleksid saanud  1 ) Eurooplaste ammud oleksid kasutud kuna nende laskekaugus oli hädine ja mongolid ei laseks vastaseid endale piisavalt lähedale.  2 ) Rüütlid toetusid oma raskusele ja tohutule kaitsele turvise näol. Ainus mure on jälle, et raskeratsaväelased ei saaks kunagi ühelegi mongoli kergeratsaväelasele piisavalt ligi, et oma ainust eelist kasutada.  3 ) Rüütli hobune pidi kandma  mitukümmend kilo rohkem raskust kui mongoli oma. Rüütel lihtsalt väsitab oma hobuse ennem ära.          Mongolite üleolekut Euroopa sõjavägedest  näitavad nii Legnica kui ka Sajo jõe lahing.    Legnica: 30,000 eurooplast Sileesia hertsog Henry II eestvedamisel kelle hulgas olid poola rüütlid, teutooni rüütlid templirüütlid, suur hulk jalaväelasi.  20,000 mongolit Kaidu juhtimise all, kes olid suures enamuses kergeratsaväelased nahkturvistega.